***Csongrád Város Polgármesterétől***

**Száma**: Önk/132-2/2024

**Témafelelős:** dr. Barcsi Judit

**ELŐTERJESZTÉS**

**Csongrád Városi Önkormányzat Képviselő-testületének**

**2024. május 23-i ülésére**

**Tárgy:** A Csongrádi Óvodák Igazgatósága alapító okiratának módosítása

**Tisztelt Képviselő-testület!**

A Csongrádi Óvodák Igazgatósága alapító okiratának módosítása szükséges az alábbiakban részletezettek szerint:

1. A tervezetben a közalkalmazottak jogállásáról szóló 1992. évi XXXIII. törvény helyébe átvezetésre kerültek a foglalkoztatási jogviszonyt szabályozó hatályos jogszabályok: a pedagógusok új életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Kormányrendelet. A költségvetési szerv vezetőjének megbízási rendje az új jogszabályi környezethez igazodva változik.
2. Az óvoda a szakképzésben résztvevő tanulók részére gyakorlati helyet biztosít duális képzés keretében, melyhez a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet szerinti - 092270 Szakképző iskolai tanulók szakmai gyakorlati oktatásával összefüggő működtetési feladatok – kormányzati funkció felvétele szükséges. Ezzel egyidejűleg törlésre került a 104031-es, a Gyermekek bölcsődében és mini bölcsődében történő ellátása cofog kód, figyelemmel arra, hogy az óvoda e feladatot már nem látja el.
3. Az SNI-s gyermekek ellátotti köre pontosításra kerül.
4. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 162.§ (3) bekezdése határozza meg, hogy az óvodai csoportszoba alapterülete nem lehet kevesebb, mint 2,0 m2/fő. Ennek megfelelően a feladat ellátási helyenként felvehető maximális gyermeklétszám az előterjesztés melléklete szerinti csoportszoba méretekhez igazítva kerül megállapításra azzal, hogy a töredék m2-ek nem vehetőek figyelembe. Változott a Magyar Államkincstár által közölt MINTA okirat is, így ezen táblázatot teljes adattartalmával másik táblázatba szükséges átvezetni.

A nemzeti köznevelésről szóló 2011. évi CXC. törvény (a továbbiakban: Köznevelési tv.) 84.§ (3) bekezdés alapján a fenntartó – a július-augusztus hónapok kivételével – nevelési évben óvodát nem szervezhet át, nem szüntethet meg, fenntartói jogát nem adhatja át, óvodai csoportot nem szerveztethet át, és nem szüntettethet meg, óvoda feladatait nem változtathatja meg. Ugyanezen § (7) bekezdés d) pontja alapján a fenntartó legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. A Köznevelési tv. 4.§ 11. pontja értelmében intézményátszervezés minden olyan fenntartói döntés, amely az alapító okirat, szakmai alapdokumentum 21. § (3) bekezdés c)–j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges.

A módosításokra két ütemben, két határozattal és 2 dokumentációval kerül sor, figyelemmel arra, hogy a jogszabály-változások átvezetését a hatálybalépés napjával (2024. január 1.) visszamenő hatállyal kell elvégezni, míg a többi esetben az alapító okiratok hatályba lépésének napja – a fentiekben részletezettek alapján - 2024. július 1. napja lesz.

Kérem a Tisztelt Képviselő-testületet az előterjesztés megvitatására és a   
határozati javaslatok elfogadására!

**Határozati javaslat 1.**

Csongrád Városi Önkormányzat Képviselő-testülete a „Csongrádi Óvodák Igazgatósága alapító okirat módosítása*”* című előterjesztést megtárgyalta, és az alábbi döntést hozta:

1. A Képviselő-testület a[Csongrádi Óvodák Igazgatósága](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638506#datasheet) Önk/76-2/2023. okiratszámú, a 95/2023.(V.25.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva 2024. január 1. napi hatállyal:

1.1. Az alapító okirat 5.1. pontja helyébe a következő rendelkezés lép:

Az intézmény vezetőjét Csongrád Városi Önkormányzat Képviselő-testülete nevezi ki köznevelési foglalkoztatotti jogviszonyban a pedagógusok új életpályájáról szóló 2023. évi LII. törvény és a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Kormányrendeletben foglaltak alapján nyilvános pályázat útján 5 év határozott időre. A kinevezés, vezetői megbízás, felmentés, vezetői megbízás visszavonása Csongrád Városi Önkormányzat Képviselő-testületének kizárólagos hatáskörébe tartozik, az egyéb munkáltatói jogokat a polgármester gyakorolja.

1.2. Az alapító okirat 5.2. pontjába foglalt táblázat 1. sora helyébe a következő rendelkezés lép:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | köznevelési foglalkoztatotti jogviszony | A pedagógusok új életpályájáról szóló 2023. évi LII. törvény, a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Kormányrendelet |

2.A Képviselő-testület felhatalmazza a polgármestert, hogy a módosító okiratot és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

3.A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Magyar Államkincstár Csongrád-Csanád Vármegyei Igazgatósága
4. Jegyzői Iroda
5. Érintettek
6. Irattár

**Határozati javaslat 2.**

Csongrád Városi Önkormányzat Képviselő-testülete a „Csongrádi Óvodák Igazgatósága alapító okirat módosítása*”* című előterjesztést megtárgyalta, és az alábbi döntést hozta:

1. A Képviselő-testület a[Csongrádi Óvodák Igazgatósága](https://www.allamkincstar.gov.hu/Koltsegvetes/Torzskonyvi_nyilvantartas/ktorzs?pirId=638506#datasheet) Önk/…..-2/2024. okiratszámú, a …./2024.(V.23.) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva 2024. július 1. napjától kezdődő hatállyal:

1.1. Az alapító okirat 4.3. pontjában a „*Sajátos nevelési igényű gyermek, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd (SNI)”* szövegrész helyébe az „A nemzeti köznevelésről szóló 2011. évi CXC. törvény 4.§ 25. pontja szerinti sajátos nevelési igényű *gyermek, amennyiben a szakértői bizottság véleményében szerepel, hogy ellátása együttnevelés keretében biztosítható.”* szöveg lép.

1.2. Az alapító okirat 4.4. pontjába foglalt táblázat 6. sora helyébe a következő rendelkezés lép:

|  |  |  |
| --- | --- | --- |
|  | **kormányzati funkciószám** | **kormányzati funkció megnevezése** |
| 6 | 092270 | Szakképző iskolai tanulók szakmai gyakorlati oktatásával összefüggő működtetési feladatok |

1. 3. Az alapító okirat 6.3. pontjába foglalt táblázat 1-6. sorai helyébe a következő rendelkezés lép:

A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Csongrádi Óvodák Igazgatósága Bercsényi Utcai „Kincskereső” Tagóvodája | óvodai nevelés |  | 100 |
| 2 | Csongrádi Óvodák Igazgatósága Bokrosi „Napsugár” Tagóvodája | óvodai nevelés |  | 48 |
| 3 | Csongrádi Óvodák Igazgatósága Bökényi „Napraforgó” Tagóvodája | óvodai nevelés |  | 100 |
| 4 | Csongrádi Óvodák Igazgatósága Fő Utcai „Platánfa” Tagóvodája | óvodai nevelés |  | 93 |
| 5 | Csongrádi Óvodák Igazgatósága Széchenyi Úti „Gézengúz” Tagóvodája | óvodai nevelés |  | 47 |
| 6 | Csongrádi Óvodák Igazgatósága Templom Utcai „Delfin” Tagóvodája | óvodai nevelés |  | 150 |

2.A Képviselő-testület felhatalmazza a polgármestert, hogy a módosító okiratot és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

3.A Képviselő–testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád-Csanád Vármegyei Igazgatóságához.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. Csongrád Város Polgármestere
2. A Képviselő-testület tagjai
3. Magyar Államkincstár Csongrád-Csanád Vármegyei Igazgatósága
4. Jegyzői Iroda
5. Érintettek
6. Irattár

Csongrád, 2024. május 15.

\_\_\_\_\_\_\_\_\_\_\_\_\_\_\_\_\_\_\_\_\_\_

Bedő Tamás

polgármester



